text: Tórshavn Boksing royndarkoyrir eitt venjingartilboð við boksivenjing, ið vísir seg at hjálpa væl móti Parkinsonsjúkuni
text: #000001
text: Ítróttafelagið Tórshavn Boksing kemur nú við einum serligum venjingartilboði, ætlað fólkum, ið stríðast við Parkinsons sjúku.
text: #000002
text: Felagið vísir á, at boksing hevur víst seg at vera ein av teimum mest gevandi venjingunum fyri fólk við hesi sjúkuni.
text: #000003
text: - Fleiri sjúklingar uppliva, at pínan hvørvur, tey blíva betri gongufør og klára seg uttan hjálpartól í gerandisdegnum eftir at tey eru farin í gongd við ParkinsonBoksing, skrivar felagið, sum upplýsir, at tað enn er pláss at koma við í verkætlanina..
text: #000004
text: Tórshavn Boksing hevur sett sær fyri at royndarkoyra eitt venjingarlið, sum í stóran mun er vanlig boksivenjing, men sum er tilpassað til at arbeiða móti teimum sjúkueyðkennunum, sum persónar við Parkinson hava.
text: #000005
text: Tiltakið er ókeypis, og møguleiki er at melda seg til hjá Tórshavn Boksing á Facebook ella á telefon 210307. Venjingartíðirnar eru mánadag, mikudag og leygardag frá kl. 10-11.
text: #000006